cyanic-selkie/wikianc huggingface dataset:
การขนส่งระบบรางในประเทศลาว
ประวัติ
ในอดีตระหว่าง พ.ศ. 2436–2484 ลาวเคยมีทางรถไฟสายดอนเดด–ดอนคอนขณะที่อยู่ภายใต้การปกครองของฝรั่งเศส เป็นทางรถไฟระยะสั้นอยู่ทางตอนใต้ของลาว ระยะทาง 7 กิโลเมตร เป็นรางขนาด 600 มิลลิเมตร ใช้เป็นเส้นทางขนส่งสินค้าผ่านเขตน้ำตกและเกาะแก่งของแม่น้ำโขงที่แยกเป็นจำนวนย่อยหลายสาย ปัจจุบันอยู่บริเวณชายแดนลาว–กัมพูชาในแขวงจำปาศักดิ์ ยังเหลือร่องรอยทางรถไฟ ซากสะพาน และหัวรถจักร นอกจากนี้ฝรั่งเศสยังมีแผนจะสร้างทางรถไฟจากเมืองท่าแขกไปเชื่อมกับทางรถไฟเหนือ–ใต้ของเวียดนามที่สถานีรถไฟเตินเอิ๊ป แต่ได้มีการยกเลิกในเวลาต่อมา ปัจจุบันรัฐบาลลาวได้นำเส้นทางนี้กลับมาในแผนของโครงการทางรถไฟลาว–เวียดนามช่วงเวียงจันทน์–ท่าแขก–ท่าเรือน้ำลึกหวุงอ๋าง
ทางรถไฟเชื่อมไทย
ทางรถไฟเชื่อมไทยเป็นทางรถไฟความกว้างรางขนาด 1 เมตร เชื่อมต่อจากโครงข่ายทางรถไฟสายตะวันออกเฉียงเหนือช่วงกรุงเทพมหานคร–หนองคาย มีสถานีรถไฟทั้งสิ้น 3 สถานี เปิดให้บริการแล้วช่วงหนองคาย–ท่านาแล้ง เมื่อ พ.ศ. 2552 ระยะทาง 3.5 กิโลเมตร และกำลังก่อสร้างส่วนต่อขยายอีก 1 สถานีช่วงท่านาแล้ง–คำสะหวาด ระยะทาง 7.5 กิโลเมตร เส้นทางรถไฟใช้ในการขนส่งโดยสารและการขนสินค้า นอกจากนี้ในพื้นที่ย่านสถานีท่านาแล้งยังมีแผนพัฒนาโครงการท่าเรือบกท่านาแล้ง
ทางรถไฟเชื่อมจีน
ทางรถไฟเชื่อมจีนเป็นส่วนหนึ่งของโครงการทางรถไฟสายคุนหมิง–สิงคโปร์ อยู่ในแนวเส้นทางของทางรถไฟลาว–จีนช่วงนครหลวงเวียงจันทน์–บ่อเต็น ระยะทาง 414 กิโลเมตร เปิดให้บริการเมื่อวันที่ 3 ธันวาคม พ.ศ. 2564 โดยจุดเริ่มต้นแนวเส้นทางเริ่มจากบริเวณด่านบ่อเต็น ประเทศลาว ผ่านแขวงหลวงน้ำทา แขวงอุดมไซ แขวงหลวงพระบาง แขวงเวียงจันทน์ และสิ้นสุดที่นครหลวงเวียงจันทน์ มีสถานีรถไฟทั้งสิ้น 10 สถานี
ทางรถไฟเชื่อมเวียดนาม
ทางรถไฟเชื่อมเวียดนามอยู่ในโครงการทางรถไฟลาว–เวียดนาม มีระยะทางทั้งสิ้น 452 กิโลเมตร แบ่งออกเป็น 2 ช่วง คือเวียงจันทน์–ท่าแขก ระยะทาง 312.81 กิโลเมตร และท่าแขก–ท่าเรือน้ำลึกหวุงอ๋าง ระยะทาง 139.19 กิโลเมตร เส้นทางนี้เป็นความร่วมมือกันระหว่างรัฐบาลลาวกับรัฐบาลเวียดนามเพื่อรองรับเส้นทางการขนส่งสินค้าจากทางรถไฟลาว–จีนไปยังท่าเรือน้ำลึกหวุงอ๋าง แนวเส้นทางรถไฟเริ่มจากนครหลวงเวียงจันทน์ขนานไปกับทางหลวงหมายเลข 13 (ใต้) ผ่านแขวงบอลิคำไซ ถึงเมืองท่าแขก แขวงคำม่วน จากนั้นเลี้ยวซ้ายไปทางตะวันออกเข้าสู่เวียดนามที่ด่านชายแดนนาเพ้า–จาลอ ขึ้นสู่จังหวัดกว๋างบิ่ญและจังหวัดห่าติ๋ญ มีปลายทางที่ท่าเรือน้ำลึกหวุงอ๋าง
ไมล์สโตน เรคคอร์ดส
ไมล์สโตน เรคคอร์ดส เป็นหนึ่งในอดีตค่ายเพลงของไทยก่อตั้งโดยดีเจชื่อดังอย่าง มาโนช พุฒตาล เมื่อปี พ.ศ. 2532 โดยทำหน้าที่ผลิตและจัดจำหน่ายซึ่งตัวของค่ายนั้นเป็นค่ายเพลงร็อคมีศิลปินดังๆอย่าง ดิ โอฬาร โปรเจกต์ และ มาลีฮวนน่า เป็นต้นซึ่งคุณ มาโนชได้กล่าวไว้ในรายการ คิดถึงจัง ที่ออกอากาศทางช่อง มะจังทีวี เมื่อวันที่ 17 ธันวาคม พ.ศ. 2552 ว่า การทำค่ายเพลงนั้นเป็นอาชีพที่ทำเงินเป็นกอบเป็นกำให้เขามากที่สุดซึ่งในปัจจุบันนี้ไมล์สโตนลดขนาดลงเป็นบริษัทจัดจำหน่ายเท่านั้นโดยนำผลงานของศิลปินใน อดีตของค่ายกลับมาจัดจำหน่าย
ไวรัส SARS-CoV-2 สายพันธุ์แลมบ์ดา
สายพันธุ์แลมบ์ดา มีอีกชื่อว่า สายพันธุ์ C.37 เป็นสายพันธุ์หนึ่งของไวรัส SARS-CoV-2 ซึ่งเป็นไวรัสที่ก่อให้เกิดโควิด-19 โดยพบผู้ติดเชื้อครั้งแรกที่ประเทศเปรูในเดือนสิงหาคม ค.ศ. 2020 ในวันที่ 14 มิถุนายน ค.ศ. 2021 ทางองค์การอนามัยโลกตั้งชื่อเป็นสายพันธุ์แลมบ์ดา และจัดให้เป็นสายพันธุ์ที่น่าสนใจ สายพันธุ์นี้แพร่เชื้อไปอย่างน้อย 30 ประเทศทั่วโลก และเป็นที่รู้จักว่ามีความต้านทานต่อแอนติบอดีลบล้างฤทธิ์มากกว่าเมื่อเทียบกับสายพันธุ์อื่น ๆ  มีหลักฐานเสนอแนะว่าสายพันธุ์แลมบ์ดาแพร่เชื้อและต้านทานต่อวัคซีนได้มากกว่าสายพันธุ์แอลฟาและ/หรือแกมมา
อวีจัง
อวีจัง หรือ เว่ย์จ้าง (衛藏) เป็นหนึ่งในเขตทิเบตดั้งเดิมส่วนหนึ่ง ซึ่งปัจจุบันนี้คือพื้นที่ส่วนใหญ่ของเขตปกครองตนเองทิเบต
ประวัติศาสตร์
อวีจังเป็นชื่อเรียกรวมของสองภูมิภาคคือ "อวี" (དབུས) และ "จัง" (གཙང) โดยเขต "อวี" นั้นเดิมในภาษาจีนยังเรียกว่า "เฉียนจ้าง" (前藏) ตั้งอยู่แถวเมืองลาซา เมืองซานหนาน และส่วนตะวันตกของเมืองญิงจี ส่วนเขต "จัง" นั้นในภาษาจีนยังเรียกว่า "โฮ่วจ้าง" (后藏) ตั้งอยู่บริเวณเมืองซีกาเจ (ยกเว้นบางส่วนทางตอนเหนือ) ทั้งเฉียงจ้างและโฮ่วจ้างนี้เป็นเขตที่แบ่งในสมัยราชวงศ์ชิง ชาวทิเบตไม่ได้เรียกแบบนี้ไปด้วย
ในยุคแรกสุด "อวี" และ "จัง" ถูกปกครองโดยพุทธศาสนาทิเบตสองนิกายคือนิกายเกลุกใน "อวี" และ นิกายสักยะ ใน"จัง" สมัยราชวงศ์ชิงแถบนี้ถูกเรียกว่า "เว่ย์จ้าง" (衛藏) และต่อมาเปลี่ยนชื่อเป็น "ซีจ้าง" (西藏) ระหว่างปี 1906 และ 1913 และในปี 1950 ปันเชนลามะจะขอทวงคืนพื้นที่บริเวณโฮ่วจ้าง แต่ถูกทางรัฐบาลจีนปฏิเสธ
สารานุกรมคาทอลิก
สารานุกรมคาทอลิก (Catholic Encyclopedia) หรือ สารานุกรมคาทอลิกเก่า (Old Catholic Encyclopedia) คือสารานุกรมภาษาอังกฤษที่พิมพ์ในสหรัฐอเมริกา เล่มแรกพิมพ์ในเดือนมีนาคม ค.ศ. 1907 และเสร็จสมบูรณ์ในเดือนเมษายน ค.ศ. 1914 จุดประสงค์ของการรวบรวมสารานุกรมก็เพื่อ “เป็นแหล่งข้อมูลสำหรับผู้อ่านที่มีทั้งหัวข้อที่เป็นความสนใจ กิจการ และหลักความเชื่อต่าง ๆ ของคริสตจักรโรมันคาทอลิกที่เป็นทางการและสมบูรณ์”
“สารานุกรมคาทอลิก” พิมพ์โดยบริษัทโรเบิร์ต แอ็ปเพิลตันที่ก่อตั้งลงทะเบียนที่นิวยอร์กในปี ค.ศ. 1905 เพื่อการพิมพ์สารานุกรมโดยเฉพาะ สมาชิกกองบรรณาธิการมีหน้าที่เป็นผู้อำนวยการของบริษัทด้วย ในปี ค.ศ. 1912 บริษัทก็เปลี่ยนชื่อเป็น “สำนักพิมพ์สารานุกรม” (The Encyclopedia Press) สารานุกรมเป็นกิจการเดียวตลอดอายุของบริษัท
จุดประสงค์
สารานุกรมนี้จัดทำขึ้นเพื่อใช้ในคริสตจักรโรมันคาทอลิก เพื่อนำเสนอข้อมูลที่เกี่ยวกับคริสตจักรและอธิบายประเด็นต่าง ๆ ตามทัศนะคาทอลิก เนื้อหาของสารานุกรมนอกจากจะเป็นหัวข้อที่เกี่ยวกับศาสนาและเทววิทยาศาสนาคริสต์โดยตรงแล้วก็ยังรวมข้อมูลแขนงต่าง ๆ ที่เกี่ยวกับปรัชญา ประวัติศาสตร์ ศิลปะ และอื่น ๆ ที่เกี่ยวข้องกับโรมันคาทอลิกที่มาจากศิลปิน นักการศึกษา กวี และนักวิทยาศาสตร์
นอกจากนั้นแล้วสารานุกรมก็ยังมีข้อมูลเกี่ยวกับประวัติศาสตร์ ปรัชญา บุคคล และเหตุการณ์จากมุมมองแบบคาทอลิก รวมทั้งประเด็นที่แบ่งแยกคาทอลิกออกจากโปรเตสแตนต์และคริสตจักรอื่น ๆ
ตั้งแต่พิมพ์ครั้งแรกในปี ค.ศ. 1913 หัวข้อบางหัวข้อในสารานุกรมก็ไม่ได้รับการเพิ่มเติมแก้ไขให้ทันต่อเหตุการณ์ โดยเฉพาะหัวข้อที่เกิดขึ้นก่อนการก่อตั้งนครรัฐวาติกันและสภาสังคายนาวาติกันครั้งที่สอง (ค.ศ. 1962 - ค.ศ. 1965) ที่เสนอความเปลี่ยนแปลงใหม่ ๆ หลายอย่างในคริสตจักรโรมันคาทอลิก
ประวัติ
การเขียนสารานุกรมเริ่มขึ้นเมื่อวันที่ 11 มกราคม ค.ศ. 1905 ภายใต้การนำของกองบรรณาธิการที่ประกอบด้วย:
บรรณาธิการทุกคนพำนักอยู่ในสหรัฐอเมริกาพบปะกันครั้งแรกในนครนิวยอร์ก เนื้อหาได้รับการอนุมัติ (“Nihil obstat” - “nothing hinders”) จากเรมี ลาฟอร์ตผู้ตรวจสอบเมื่อวันที่ 1 พฤศจิกายน ค.ศ. 1908 และ การอนุญาตให้พิมพ์ (“Imprimatur” - “let it be printed”) โดยพระคาร์ดินัลจอห์น เมอร์ลีย์ ฟาร์ลีย์ อาร์ชบิชอปแห่งนิวยอร์กในขณะนั้น การตรวจสอบอาจจะเร็วขึ้นเพราะการใช้เนื้อหาจากบทความบางบทความที่เขียนขึ้นแล้วบ้างก่อนหน้านั้น นอกจากนั้นกองบรรณาธิการก็ยังมีการประชุมกันอย่างไม่เป็นทางการหรือการติดต่อกันทางจดหมายอีกหลายครั้ง กองบรรณาธิการพบปะกันอย่างเป็นทางการ 134 ครั้งเพื่อทำการตกลงกันเรื่องแผนการ, เนื้อหา และความก้าวหน้าของโครงการ ที่ในที่สุดก็พิมพ์ออกมาเป็นสารานุกรมเมื่อวันที่19 เมษายน ค.ศ. 1913 ต่อมาก็มีฉบับเพิ่มเติมที่พิมพ์ใน ค.ศ. 1922
ต่อมาก็ได้มีการปรับปรุงเนื้อหาให้ทันต่อเหตุการณ์ภายใต้มหาวิทยาลักคาทอลิกแห่งอเมริกา สารานุกรมฉบับปรับปรุง 17 เล่มชื่อ “สารานุกรมคาทอลิกฉบับใหม่” พิมพ์ครั้งแรกในปี ค.ศ. 1967 และต่อมาในปี ค.ศ. 2002
การเป็นเจ้าของสารานุกรมคาทอลิกในห้องสมุดสาธารณะในสหรัฐอเมริกาในบางครั้งก็ทำให้ปัญหาขัดแย้งทางการเมือง โดยผู้ประท้วงอ้างว่าการเป็นเจ้าของสารานุกรมในสถาบันที่สนับสนุนโดยเงินภาษีจากรัฐเป็นการขัดกับหลักการการแบ่งแยกระหว่างคริสตจักรกับรัฐ (separation of church and state) ที่นำไปสู่การอุธรณ์ที่สำเร็จในกรณีหนึ่งที่เบลล์วิลล์
สารานุกรมฉบับออนไลน์
ภายใต้กฎหมายลิขสิทธิ์แห่งสหรัฐอเมริกา (United States copyright law) เอกสารใดๆ ที่พิมพ์ก่อนปี ค.ศ. 1923 ถือว่าเป็นสาธารณสมบัติ ในปี ค.ศ. 1993 เควิน ไนท์จากเดนเวอร์ โคโลราโดได้รับแรงบันดาลใจหลังจากการมาเยือนสมเด็จพระสันตะปาปาจอห์น ปอลที่ 2 ในโอกาสวันเยาวชนโลก (World Youth Day) ที่ทำให้ริเริ่มโครงการพิมพ์เผยแพร่สารานุกรมฉบับ ค.ศ. 1913 บนอินเทอร์เน็ต ไนท์ก่อตั้งเว็บไซต์ “New Advent” เพื่อเป็นที่พิมพ์เผยแพร่เนื้อหาของสารานุกรมโดยมีอาสาสมัครจากสหรัฐอเมริกา, แคนาดา, ฝรั่งเศส และ บราซิลเป็นผู้ช่วยถ่ายเนื้อหาจากต้นฉบับ บริการของเว็บไซต์เริ่มขึ้นในปี ค.ศ. 1995 และถ่ายเนื้อหาจากต้นฉบับยุติลงในปี ค.ศ. 1997
ในปี ค.ศ. 2007 เว็บไซต์ “Catholic Answers ก็เผยแพร่หน้าที่สแกนจากต้นฉบับที่ “version ”
สารานุกรมฉบับเพิ่มเติมที่พิมพ์ในปี ค.ศ. 1922 ซึ่งเป็นสาธารณสมบัติเช่นกัน แต่ยังไม่ได้รับการพิมพ์บนอินเทอร์เน็ต ส่วน “สารานุกรมคาทอลิกฉบับใหม่” ฉบับออนไลน์มีในบางห้องสมุด
มอนเตอากีลา
มอนเตอากีลา (Monte Águila) เป็นเมืองหนึ่งในแคว้นบิโอบิโอ ประเทศชิลี มีประชากร 6,574 คน
สารานุกรมคาทอลิก
สารานุกรมฉบับออนไลน์
สารานุกรมฉบับสแกนเป็นบริการของกูเกิลบุคส์ (Google Books) เฉพาะในสหรัฐอเมริกาใน
กีฬายกน้ำหนักในโอลิมปิกฤดูร้อน 1948
การแข่งขันกีฬายกน้ำหนักในกีฬาโอลิมปิกฤดูร้อน 1948 จัดการแข่งขันที่ลอนดอน ประเทศสหราชอาณาจักร มีการชิงชัย 6 เหรียญทอง
อุไรวรรณ เทียนทอง
นางอุไรวรรณ เทียนทอง อดีตรัฐมนตรีว่าการกระทรวงวัฒนธรรม และรัฐมนตรีว่าการกระทรวงแรงงาน และเป็นภริยาของนายเสนาะ เทียนทอง หัวหน้าพรรคประชาราช
ประวัติ
นางอุไรวรรณ เทียนทอง เกิดเมื่อวันที่ 9 กรกฎาคม พ.ศ. 2485 สมรสกับนายเสนาะ เทียนทอง หัวหน้าพรรคประชาราช สำเร็จการศึกษาพาณิชยศาสตรบัณฑิต จากมหาวิทยาลัยธรรมศาสตร์ และบัญชีบัณฑิต จากมหาวิทยาลัยธรรมศาสตร์
อุไรวรรณ มีบุตร-ธิดา 2 คน ได้แก่
รับราชการ
อุไรวรรณ เทียนทอง เริ่มต้นรับราชการในสังกัดกรมการปกครอง กระทรวงมหาดไทย ได้ดำรงตำแหน่งสำคัญหลายตำแหน่งอาทิ เสมียนตราจังหวัดปราจีนบุรี นครนายก นนทบุรี และดำรงตำแหน่ง ผู้อำนวยการส่วนการคลังท้องถิ่น กรมการปกครอง ในปี พ.ศ. 2540 และได้รับการเลื่อนตำแหน่งจนตำแหน่งสุดท้ายก่อนเกษียณอายุราชการ ในปี พ.ศ. 2545 คือ ผู้อำนวยการสำนักบริหารการศึกษาท้องถิ่น (ระดับ 9) กรมการปกครอง
การเมือง
หลังจากเกษียณอายุราชการแล้ว จึงหันเหเข้าสู่งานการเมือง โดยรับตำแหน่งรัฐมนตรีว่าการกระทรวงวัฒนธรรม (คนแรก) ในรัฐบาลของพันตำรวจโททักษิณ ชินวัตร ซึ่งถูกมองว่าเป็นการรับตำแหน่งในโควตาของนายเสนาะ เทียนทอง นอกจากนั้นยังได้ทำงานในด้านแรงงาน ตำแหน่งรัฐมนตรีว่าการกระทรวงแรงงาน ในสามรัฐบาล คือ รัฐบาลพันตำรวจโททักษิณ ชินวัตร รัฐบาลนายสมัคร สุนทรเวช และรัฐบาลนายสมชาย วงศ์สวัสดิ์
โกล์ 3 (ภาพยนตร์)
โกล์ 3 เป็นภาพยนตร์ที่กำกับโดยมิเชล แอปเต็ด อำนวยการสร้างโดยเจอร์รี บรัคไคเมอร์ บทภาพยนตร์โดยไมก์ เจฟฟรีส์, อาเดรียน บัทชาร์ต และ Terry Loane
โกล์ 3 เป็นภาพยนตร์ภาคที่ 3 และเป็นภาคสุดท้ายของภาพยนตร์ฟุตบอลไตรภาคเรื่อง โกล์ นำแสดงโดยคูโน เบคเกอร์, อาเลสซานโดร นิโวลา และแอนนา ฟรีเอล เนื้อเรื่องกล่าวถึงซานติอาโก้ มูเนซ พระเอกของเรื่องติดทีมชาติเม็กซิโก ไปเล่นฟุตบอลโลก 2006 ที่เยอรมนี
แวร์เนอร์ ไฟมัน
แวร์เนอร์ ไฟมัน (Werner Faymann) เป็นอดีตนักการเมืองออสเตรียซึ่งเป็นนายกรัฐมนตรีออสเตรียและเป็นประธานพรรคสังคมประชาธิปไตยแห่งออสเตรีย (SPÖ) ตั้งแต่ปี ค.ศ. 2008 ถึงปี ค.ศ. 2016 ในวันที่ 9 พฤษภาคม ค.ศ. 2016 ไฟมันลาออกจากตำแหน่งทั้งสองท่ามกลางการวิจารณ์ที่กว้างขวางภายในพรรคของเขา
วีสเตียเรียญี่ปุ่น
Wisteria floribunda (ชื่อสามัญ วีสเตียเรียญี่ปุ่น, Japanese wisteria) เป็นสปีชีส์ของพืชดอกในวงศ์ถั่ว (Fabaceae) มีถิ่นกำเนิดในประเทศญี่ปุ่น เติบโตถึง 9 m    มันเป็นไม้เลื้อยที่มีเนื้อไม้ ถูกนำเข้าจากญี่ปุ่นไปยังสหรัฐ ในปี ค.ศ. 1830 ตั้งแต่นั้นมาได้กลายเป็นหนึ่งในพืชสวนที่ทำให้สวนดูดีมากที่สุด การใช้พืชนี้ทำบอนไซเป็นเรื่องธรรมดา เช่นเดียวกัน Wisteria sinensis (วีสเตียเรียจีน)
นิสัยการออกดอกของวีสเตียเรียญี่ปุ่นเรียกได้ว่างดงามที่สุดในสกุล Wisteria มันมีช่อกระจะดอกไม้ที่ยาวมากกว่าวีสเตียเรียอื่น ๆ ซึ่งสามารถยาวได้จนเกือบถึงครึ่งเมตร ช่อกระจะเหล่านี้จะบานเป็นเส้นของดอกไม้สีขาว ชมพู ม่วง หรือน้ำเงิน ในช่วงต้นถึงกลางฤดูใบไม้ผลิ ดอกไม้จะมีกลิ่นหอมที่โดดเด่นซึ่งมีกลิ่นคล้ายกับองุ่น การออกดอกก่อนเวลาของวีสเตียเรียญี่ปุ่นอาจมีปัญหาในภูมิอากาศเขตอบอุ่น โดยน้ำค้างแข็งสามารถทำลายดอกไม้ที่จะออกในปีนั้นได้ วีสเตียเรียญี่ปุ่นจะออกดอกหลังจากผ่านจากระยะเยาว์วัย (juvenile) ไปยังระยะเจริญพันธุ์ (Adult) แล้วเท่านั้น การเปลี่ยนผ่านอาจใช้เวลาหลายปีเช่นเดียวกับชนิดพันธุ์ใกล้เคียงอย่างวีสเตียเรียจีน
วีสเตียเรียญี่ปุ่นสามารถเติบโตได้มากกว่า 30 เมตรถ้ามีจุดรองรับหลายจุดโดยมีลำต้นคู่ที่พันกันเป็นเกลียวตามเข็มนาฬิกา ใบจะเป็นใบประกอบความยาว 10-30 ซม ที่เป็นประกายเงางาม สีเขียวเข้ม ใบจะมี 9-13 ใบย่อยรูปขอบขนานซึ่งแต่ละใบจะยาว 2-6 ซม. มีเมล็ดที่มีพิษสีน้ำตาล นุ่มเหมือนกำมะหยี่ รูปร่างเหมือนเมล็ดถั่วความยาว 5-10 ซม. ที่โตเต็มที่ในฤดูร้อนและคงอยู่จนถึงฤดูหนาว วีสเตียเรียญี่ปุ่นต้องการดินชื้นและแสงแดดจัด มักจะมีอายุได้มากกว่าห้าสิบปี
สายพันธุ์
สายพันธุ์ที่ได้รับรางวัล Award of Garden Merit (AGM) จากสมาคมพฤกษชาติในพระบรมราชูปถัมภ์ (Royal Horticultural Society; RHS) ของอังกฤษ
ออลแอฟริกาเกมส์ 1973
การแข่งขันออลแอฟริกาเกมส์ ครั้งที่ 2 – ลากอส 1973 (2nd All-Africa Games – Lagos 1973) จัดการแข่งขันตั้งแต่วันที่ 7-18 มกราคม ค.ศ. 1973 ที่ลากอส ประเทศไนจีเรีย
สุภาพบุรุษนักฝัน
สุภาพบุรุษนักฝัน หรือ หัวใจไม่ไร้ฝัน (Saving Mr. Banks) เป็นภาพยนตร์ราม่าชีวประวัติ กำกับโดยจอห์น ลี แฮนค็อค และ เขียนบทโดยเคลลี่ มาร์เซลและซู สมิธ การเล่าเรื่องของพี.แอล. เทรเวอร์สและวอลต์ ดิสนีย์ และ การพัฒนาสร้างหนังแมรี่ ป๊อปปินส์ปีพ.ศ. 2507 ออกฉายในโรงภาพยนตร์ในสหราชอาณาจักรเมื่อวันที่ 19 ธันวาคม พ.ศ. 2556 และ ออกฉายในโรงภาพยนตร์ในประเทศสหรัฐอเมริกาเมื่อวันที่ 19 ธันวาคม พ.ศ. 2556 และ ออกฉายในโรงภาพยนตร์ในประเทศออสเตรเลียเมื่อวันที่ 9 มกราคม พ.ศ. 2557 ส่วนออกฉายในโรงภาพยนตร์ในประเทศไทยเมื่อวันที่ 20 กุมภาพันธ์ พ.ศ. 2557 เฉพาะซับไทยเท่านั้น อย่างไรก็ตามได้พากย์เสียงไทยออกฉายในช่อง 7 สีรายการบิ๊ก ซีเนม่าและมีการเปลี่ยนชื่อภาพยนตร์ว่า หัวใจไม่ไร้ฝัน เมื่อวันที่ 23 ธันวาคม พ.ศ. 2560 และ ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564
จอร์จ ฮักเกนชมิดท์
จอร์จ คาร์ล จูลัส ฮักเกนชมิดท์ (Georg Karl Julius Hackenschmidt) หรือที่รู้จักกันดีคือ จอร์จ ฮักเกนชมิดท์ (George Hackenschmidt) เป็นนักเพาะกาย ,นักมวยปล้ำอาชีพชาวเอสโตเนียนในช่วงต้นคริสต์ศตวรรษที่ 20 ผู้ที่ถูกบันทึกว่าเป็นแชมป์โลกเฮฟวี่เวทคนแรกในประวัติศาสตร์มวยปล้ำอาชีพ
ฮักเกนชมิดท์ เปิดตัวในฐานะมวยปล้ำอาชีพในเมืองทาลลินน์ ,Governorate of Estonia และอาศัยอยู่มากที่สุดในชีวิตเขาที่ ลอนเดอน ,ประเทศอังกฤษ ซึ่งเขาได้รับฉายามาจาก "The Russian Lion" เขาถูกเชื่อว่าเป็นผู้ให้กำเนิดท่ามวยปล้ำอาชีพอย่าง Bear hug
ฟูนาฟูตี
ฟูนาฟูตี (Funafuti) เป็นเมืองหลวงของประเทศประเทศตูวาลู มีประชากรทั้งสิ้น 6,320 คน (จากการสำมะโนประชากร พ.ศ. 2560) ซึ่งเป็นอะทอลล์ที่มีจำนวนประชากรมากที่สุดในตูวาลู พื้นที่นั้นมีความกว้างตั้งแต่ประมาณ 20 เมตร - 400 เมตร ล้อมรอบไปด้วยลากูนขนาดใหญ่ ซึ่งอะทอลล์นี้ประกอบไปด้วย สนามบิน โรงแรม และอาคารบริหาร (ทำเนียบรัฐบาล)
เกาะที่ใหญ่ที่สุดคือ โฟงาฟาเล บนเกาะ มี 4 หมู่บ้าน ซึ่งหนึ่งในนั้นคือ วาอีอากู ซึ่งเป็นที่ตั้งของทำเนียบรัฐบาล เมืองหลวงของตูวาลูนั้นบางทีก็อาจจะหมายถึง โฟงาฟาเล หรือวาอีอากู แต่ฟูนาฟูตีนั้นเป็นเมืองหลวงอย่างเป็นทางการของประเทศตูวาลู
เกาะในฟูนาฟูตี
มีเกาะเล็กเกาะน้อย 29 เกาะในฟูนาฟูตี เกาะที่ใหญ่ที่สุดคือ โฟงาฟาเล รองลงมาคือ Funafala มีเกาะเล็กเกาะน้อยสามเกาะที่มีผู้อาศัยอยู่ ดังนี้ โฟงาฟาเล (เกาะหลัก) ทางตะวันออก Funafala ทางใต้ และ Amatuku ทางเหนือ
แมนอินเลิฟ
แมนอินเลิฟ (남자가 사랑할 때) เป็นภาพยนตร์ดราม่าโรแมนติกของเกาหลีใต้ปี 2014 เกี่ยวกับนักเลงป่วยระยะสุดท้ายที่ตกหลุมรักเป็นครั้งแรกและครั้งสุดท้าย นำแสดงโดยฮวัง จอง-มิน และฮัน ฮเย-จิน ถูกนำกลับมาสร้างใหม่ในไต้หวันโดยใช้ชื่อเดียวกันในปี 2021 และนำมาสร้างใหม่อีกครั้งในประเทศไทยในชื่อผ่อนรักนอกระบบ
อินเดียม
อินเดียม (Indium) คือธาตุเคมีที่มีหมายเลขอะตอม 49 และสัญลักษณ์คือ In
การค้นพบ
ค้นพบในปี ค.ศ. 1863 โดย F. Reich และ T. Richter ที่ Freiburg School of mines ขณะที่เขาทั้งสองพยายามตรวจสอบธาตุทอเรียม (Th) ในแร่สังกะสีด้วยสเปกโตรกราฟ พบเส้นสีน้ำเงิน indigo ในเปกตรัม ต่อมาเขาทั้งสองก็สามารถกัดโลหะนี้ในรูปโลหะอิสระได้และตั้งชื่อ "Indium" จากเส้นสีน้ำเงิน indigo ในสเปกตรัมนั่นเอง
ประวัติความเป็นมาของการค้นพบ
ธาตุอินเดียมไม่ได้เกิดขึ้นเองตามธรรมชาติ ซึ่งในปี ค.ศ.1863 นักวิทยาศาสตร์สองท่าน คือ รีคเยอรมันและรีคเตอร์ ได้ค้นพบแทลเลียมและรีคก็เกิดความสนใจในคุณสมบัติบางอย่างของมันและในปี ค.ศ.1863 ได้ทดลองผลิตสังกะสีเพื่อนำมาเป็นองค์ประกอบหลัก ในความหนาแน่นของสารหนูแร่ sphalerite, กาเลนาฮุย, ซิลิกา, แมงกานีส, ทองแดงและขนาดเล็กจำนวนดีบุก, แคดเมียมและอื่น ๆ ซึ่งรีคได้คาดว่าอาจมีแทลเลียมอยู่ด้วย แต่การทดลองไม่เป็นผลและสิ่งที่เกิดขึ้นเป็นตะกอนสีเหลืองหญ้า รีคจึงนำตะกอนที่เกิดขึ้นไปวิเคราะห์หรือทำการทดลองแบบสเปกตรัม แต่เนื่องจากเขาตาบอดสี จึงให้ริคเตอร์ซึ่งผู้ช่วยของเขามาช่วยทำการทดลอง เมื่อทำการทดลองแล้วพบว่าสเปกโตรสโคปครามลวด เปิดสถานที่และซีเซียมสองเส้นสีฟ้าสดใส แต่ไม่ใช่สี"คราม"ในภาษากรีก(indikon) แต่ใช้คำเหล่านี้ชื่อว่า อินเดียม จากนั้นทั้งสองเขียนรายงาน เรื่อง การแยกโลหะอินเดียม โดยการใช้ไม้ซาง และจัดแสดงที่สถาบันวิทยาศาสตร์แห่งฝรั่งเศส
การกระจายของอินเดียมในเปลือกมีขนาดเล็กกระจายอยู่และปัจจุบันโลหะและตะกั่วนั้นเป็นสิ่งสกปรกในเหมืองจึงถูกรวมอยู่ในที่หายาก
ลักษณะของธาตุอินเดียม
ธาตุอินเดียมมีลักษณะ เป็นโลหะสีขาวและสีฟ้าเล็กน้อย สีเงินอ่อนมากสามารถเรียกอีกชื่อว่า ปั้นอินเดียมอ่อน ซึ่งธาตุอินเดียมสามารถกดลงเป็นแผ่นบางของโลหะได้ ส่วนใหญ่จะใช้ในการผลิตของโลหะที่ผสมอินเดียมซึ่งจะลดจุดหลอมละลาย อีกทั้งยังเป็นโลหะผสมเงินอินเดียมหรือนำโลหะผสมความจุความร้อนกว่าสีเงินหรือสีตะกั่ว ซึ่งสามารถใช้สำหรับการต่ำ fluxing โลหะผสมแบริ่ง, เซมิคอนดักเตอร์แสงไฟฟ้าและวัตถุดิบอื่นๆ และธาตุอินเดียม ยังเป็นสารเคมีที่ใช้ทั่วไปในอุตสาหกรรมกระจก เพื่อควบคุมการยึดติดของสารเคลือบ อินเดียมสามารถนำมาใช้ได้เลยและไม่จำเป็นที่จะต้องสร้างมันขึ้นในห้องทดลอง อินเดียมเป็นผลพลอยได้ที่เกิดจากการผลิตตะกั่วและสังกะสี โลหะอินเดียมสามารถถูกแยกออกได้โดยการอิเล็กโทรลิซิสของเกลืออินเดียมละลายน้ำ กระบวนการนี้ที่ทำต่อไปเรื่อยๆ ทำให้เกิดอินเดียมที่บริสุทธิ์มากๆ ซึ่งนำมาใช้เกี่ยวกับไฟฟ้า
คุณสมบัติทางกายภาพ
โลหะสีเงินหลอมอ่อน จุดหลอมเหลว 156.61 ℃ จุดเดือด 2060 ℃ ความหนาแน่นสัมพัทธ์ของ d7.30อินเดียมสามารถแทรกซึมแก้ว
คุณสมบัติทางเคมี
จากอุณหภูมิห้องจุดหลอมเหลวระหว่างอินเดียมและบทบาทของออกซิเจนในอากาศช้า ฟิล์มออกไซด์บางมากที่เกิดขึ้นบนพื้นผิวที่มีอุณหภูมิสูงขึ้นและออกซิเจนฮาโลเจน, กำมะถันซีลีเนียมเทลลูเรียมผลฟอสฟอรัส โลหะอินเดียมไม่ได้ทำปฏิกิริยากับน้ำเดือดและฐาน แต่ผงกับน้ำอินเดียมไฮดรอกไซอินเดียมที่สร้าง อินเดียมและเย็นเจือจาง บทบาทของกรดช้าละลายในน้ำร้อนกรดแร่เข้มข้นและอะซิติกกรดออกซาลิก โลหะผสมอินเดียมที่มีโลหะหลายชนิด สถานะออกซิเดชันของอินเดียม 1 และ 3, In2O3 สารประกอบหลักใน (OH) ที่ 3 ด้วยสารฮาโลเจนสามารถฟอร์มลิดและ trihalides อินเดียมละลายในเกลือที่มีความเข้มข้นกรดนินทรีย์ของอินเดียม trivalent, เล็กน้อยละลายได้ในสารละลายโซเดียมไฮดรอกไซ, ไม่ละลายในน้ำ เนื้อหาในเปลือกโลกเป็นแร่ธาตุอินเดียม 10% ไม่ค่อยเพียงอย่างเดียวส่วนใหญ่ที่เกี่ยวข้องในแร่ดีบุกตะกั่วพลวงสังกะสี
อันตราย(ควรป้องกัน)
อินเดียมไม่เป็นพิษ แต่ควรหลีกเลี่ยงการสัมผัสกับผิวหนังและเสื้อผ้าบริโภค
ตัวอย่างงานวิจัย
งานวิจัยการเคลือบฟิล์มอินเดียมทินออกไซด์ด้วยวิธี ดีซี แมกนีตรอนสปัตเตอริง ที่ได้ทำการวิจัยอย่างต่อเนื่อง ผลที่ได้จากงานวิจัยนี้ พบว่า สามารถเตรียมฟิล์มอินเดียมทินออกไซด์ ที่มีสมบัติตามต้องการและเหมาะสมกับการประยุกต์ใช้งานต่างๆกันได้ เช่น ฟิล์มอินเดียมทินออกไซด์ที่เตรียมได้นั้นสามารถนำไปพัฒนาเป็นกระจกสะท้อนความร้อน เนื่องจากมีแนวโน้มในการสะท้อนรังสีอินฟราเรด (ความยาวคลื่นมากกว่า 700 nm.) ซึ่งเป็นรังสีความร้อนได้ดี โดยดูได้จาก ผลการวัดสเปกตรัมการส่งผ่านแสง นอกจากนั้นยังสามารถประยุกต์ใช้ในการทำเป็นแผ่นรองรับสำหรับ smart window ที่มีชั้นให้สีเป็นสารประกอบทังสเตนออกไซด์ (WO3) โดยพบว่าการทำ heat treatment เปลี่ยนสีของฟิล์ม WO3 จากใสเป็นสีน้ำเงินชัดเจน
การเคลือบฟิล์มบางไททาเนียมไดออกไซด์ (TiO2) เป็นงานวิจัยที่ทางกลุ่มผู้วิจัยได้พัฒนามาอย่างต่อเนื่อง ทั้งในส่วนของเทคนิควิธีการเตรียมฟิล์ม และแนวทางการประยุกต์ใช้งาน ซึ่งฟิล์มที่ได้จะถูกนำมาใช้เป็นพื้นผิวทำความสะอาดตัวเอง โดยมีสมบัติที่สำคัญภายใต้แสงดวงอาทิตย์หรือหลอดไฟฟ้าฟลูออเรสเซนต์คือ ความสามารถในการช่วยย่อยสลายสารอินทรีย์ เช่น คราบไขมัน เพื่อประยุกต์ใช้ในการบำบัดน้ำเสียจากโรงงานอุตสาหกรรม หรือการทำลายเชื้อจุลินทรีย์ที่ก่อให้เกิดโรค หรือคราบสกปรกต่างๆ บนพื้นผิว นอกจากนี้ฟิล์มยังมีสมบัติชอบน้ำทำให้มุมสัมผัส (contact angle) ของหยดน้ำบนผิวฟิล์มมีค่าน้อย หยดน้ำจะชะล้างฝุ่นละอองออกไปโดยไม่ทิ้งคราบสกปรกไว้ เพราะหยดน้ำจะแผ่ราบกับผิวฟิล์ม ดังนั้นในกรณีที่ฟิล์มถูกเคลือบลงบนกระจก จะทำให้มองเห็นทัศนียภาพภายนอกหรือภาพสะท้อนได้อย่างชัดเจนแม้ในขณะฝนตกหรือมีการสเปรย์น้ำ ดังแสดงผลการวิจัย
ลวดโลหะ(litop)
เป็นลวดที่ผลิตจากส่วนผสมของธาตุอินเดียมโดยผลิตจากประเทศ จีน ในปัจจุบันนี้สินค้าเหล่าเป็นที่มีคุณภาพอย่างมากและยังเป็นสินค้าส่งออกของประเทศ จีน อีกด้วย ลวดเหล่านี้จะบรรจุในขวดพลาสติกขนาดของลวดจะแตกต่างกันไปมีลักษณะขัดกับความเงาโลหะเป็นสีขาวเงินซึ่งมีความหนาแน่นประมาณ 7.31 g/cm3  และมีน้ำหนักต่อม้วนประมาณ 250 g ต่อม้วนในขวดพลาสติกที่บรรจุ
การใช้งาน
สามารถใช้งานสำหรับการแสดงผลจอแบนหรือเคลือบวัสดุอื่นๆและยังสามารถผลิตอุปกรณ์ที่เราใช้งานอยู่ทุกวัน เช่น: แอลซีดีทีวี, แบตเตอรี่พลังงานแสงอาทิตย์, แบริ่งอากาศยาน, แบกเครื่องยนต์, ฯลฯ (ได้ศึกษาข้อมูลจาก*http://thai.alibaba.com/product-gs/indium-metal-wire-1648049408.html)
รูนแฮลเลิน
รูนแฮลเลิน (Runhällen) เป็นชุมชนในเทศบาลเฮียบี เทศมณฑลอุปซอลา ประเทศสวีเดนที่มีประชากรใน พ.ศ. 2553 อยู่ที่ 217 คน
ยูริ ชิราโตริ
ยูริ ชิราโตริ เป็นนักพากย์หญิงชาวญี่ปุ่น ด้วยใบหน้าที่น่ารักและน้ำเสียงที่หวานสดใส ทำให้เธอได้รับความนิยมในหมู่แฟนๆผู้ชายอย่างสูง ชิราโตริเริ่มเข้าวงการตั้งแต่ปี พ.ศ. 2532 ผลงานการพากย์เรื่องแรกของเธอ คือ ฮิลด้า ในเรื่อง กรานโซทผู้พิชิต และหลังจากนั้นเธอก็มีผลงานอย่างต่อเนื่องมาตลอด โดยล่าสุดได้รับบทเป็น ซาโยะ ไอซากะ ในเรื่อง คุณครูจอมเวทย์ เนกิมะ! ซึ่งในบรรดานักพากย์ผู้ให้เสียงนักเรียนห้อง 3-A ทั้ง 31 คน เธอเป็นคนที่มีอายุมากที่สุด
ประวัติ
วันเกิด : 20 สิงหาคม พ.ศ. 2511
บ้านเกิด : จังหวัดคานางาวะ ประเทศญี่ปุ่น
สังกัด : 81 โปรดิวซ์ (อดีตเคยสังกัด อาร์ตส์วิชัน)
สุวรรณ นิวาศวัต
เมื่อมวยสากลหรือมวยฝรั่งเข้ามาเผยแพร่ในประเทศไทยและเชิญนักมวยสากลจากต่างชาติมาชกโชว์อยู่บ่อยๆ จนกระทั่งมีการคัดเลือกนักมวยสากลชาวไทยขึ้นชกกับนักมวยเหล่านั้น สุวรรณอาสาขึ้นชกกับ เทอรี่ โอคัมโป จากฟิลิปปินส์เป็นคู่แรกแต่ไม่สำเร็จ เป็นฝ่ายแพ้น็อคในยกที่ 4 เมื่อ 7 ธันวาคม พ.ศ. 2472
ท่าอากาศยานนานาชาติวัตไต
ท่าอากาศยานนานาชาติวัตไต เป็นหนึ่งในท่าอากาศยานนานาชาติไม่กี่แห่งของประเทศลาว และเป็นทางผ่านหลักของประเทศที่บริการในเวียงจันทน์ ซึ่งอยู่ห่างจากใจกลางเมือง 3 กม. (2 ไมล์)
สุวรรณ นิวาศวัต
สุวรรณเสียชีวิตในขณะที่ยังมีชื่อเสียงโด่งดังโดยถูกนักเลงอันธพาลรุมแทงเสียชีวิต
ท่าอากาศยานนานาชาติวัตไต
ตัวท่าอากาศยานอยู่ในเมืองศรีโคตรบองของเวียงจันทน์
สำนักงานใหญ่ของกรมการบินพลเรือนและการบินลาวเป็นทรัพย์สินของท่าอากาศยาน
สายการบินที่เคยให้บริการ
​
วงศ์ย่อยอึ่งอ่าง
วงศ์ย่อยอึ่งอ่าง เป็นวงศ์ย่อยของสัตว์สะเทินน้ำสะเทินบกจำพวกกบในวงศ์ใหญ่ Microhylidae ใช้ชื่อวงศ์ว่า Microhylinae
ส่วนใหญ่อาศัยบนพื้นดินตั้งแต่พื้นที่แห้งแล้งของป่าหญ้า-ป่าดิบชื้นแต่ปีนป่ายต้นไม้ได้ดี ลูกอ๊อดส่วนใหญ่อาศัยอยู่ในน้ำ ยกเว้นสกุล Myersiella ที่เอมบริโอเจริญภายในไข่และลูกอ๊อดออกจากไข่เป็นรูปร่างเหมือนตัวเต็มวัย และลูกอ๊อดของชนิด Synecope antenori ไม่กินอาหาร
การจำแนก
พบกระจายพันธุ์อย่างกว้างขวางตั้งแต่ทวีปอเมริกา ทั้งอเมริกาเหนือ, อเมริกากลาง, อเมริกาใต้, เอเชียตะวันออกเฉียงและหมู่เกาะฟิลิปปิน ในประเทศไทยพบมากถึง 19 ชนิด
คำสาปมรณะจากหญิงร่ำไห้
ภาพยนตร์เรื่องนี้ฉายรอบปฐมทัศน์ในงานเทศกาลเซาท์บายเซาท์เวสต์ (South by Southwest) เมื่อวันที่ 15 มีนาคม พ.ศ. 2562 ก่อนฉายในสหรัฐเมื่อวันที่ 19 เมษายน 2562 โดยวอร์เนอร์บราเธอส์พิกเจอส์ (Warner Bros. Pictures) และนิวไลน์ซินีมา (New Line Cinema) ทว่าภาพยนตร์เรื่องนี้ถูกวิจารณ์ในด้านลบ เป็นต้นว่า "การดำเนินเรื่องเรียบง่ายไม่ซับซ้อน" และมีฉากผีตุ้งแช่ (jump scares) มากเกินไป
ลำดับเหตุการณ์การปฏิรูปศาสนาในอังกฤษ
ลำดับเหตุการณ์ที่เกี่ยวกับการปฏิรูปศาสนาของอังกฤษ (Timeline of the English Reformation) เหตุการณ์ข้างล่างนี้เป็นเหตุการณ์ที่มีส่วนเกี่ยวกับการปฏิรูปศาสนาในอังกฤษจากโรมันคาทอลิกมาเป็นนิกายเชิร์ชออฟอิงแลนด์
เลอเฟิน
เลอเฟิน (Leuven), ลูแว็ง (Louvain) หรือ เลอเวิน (Löwen) เป็นเมืองในประเทศเบลเยียมและเป็นเมืองหลวงของจังหวัดเฟลมิชบราบันต์ ตั้งอยู่บริเวณใจกลางของจังหวัด ห่างจากกรุงบรัสเซลส์ประมาณ 25 กิโลเมตร มีประชากรประมาณ 97,000 คน
เลอเฟินเป็นที่ตั้งของ Anheuser-Busch InBev บริษัทผลิตเบียร์ที่ใหญ่ที่สุดในโลก มหาวิทยาลัยคาทอลิกเลอเฟิน (Katholieke Universiteit Leuven) ซึ่งเป็นมหาวิทยาลัยที่ใหญ่และเก่าแก่ที่สุดในกลุ่มประเทศแผ่นดินต่ำ และสถาบันปรัชญาชั้นสูง (Higher Institute of Philosophy) ซึ่งมีชื่อเสียงโดยเฉพาะการเก็บรักษาผลงานของเอ็ดมุนด์ ฮัสเซิร์ล นักปรัชญาชาวเยอรมันไว้อย่างถาวร
เมืองแฝดและเมืองพี่น้อง
นอกจากเมืองแฝดเหล่านี้ยังมีความสัมพันธ์ที่เป็นมิตรกับเมืองในประเทศต่างๆ ไว้ โดยทำสัญญามิตรภาพอย่างเป็นทางการกับเมืองดังนี้
อาเมิน
อาเมิน (Amun หรือ Amen) เป็นสุริยเทพพระองค์หนึ่งและเป็นเทพประจำเมืองธีบส์ มักขนานามรวมกับเทพราเป็นเทพอาเมิน-เรหรืออาเมิน-เร ชาวกรีกเชื่อว่าเทพองค์นี้คือเทพซีอุสของพวกเขา
ลักษณะ
เป็นชายทรงชุดฟาโรห์ ทรงมงกุฏทำด้วยขนนก สัญลักษณ์คือห่านและแกะ พระชายาคือเทพีมัตซึ่งเป็นเทพีแห่งท้องฟ้าและนกแร้ง มีพระโอรสคือเทพคอนซูซึ่งเป็นเทพแห่งดวงจันทร์และการพนัน
ตราแผ่นดินของเปรู
ตราแผ่นดินของเปรู (Escudo del Perú) แบ่งได้เป็น 4 ประเภทดังนี้ ตราแผ่นดิน (Escudo de Armas) ตรามหาจลัญจกร (Escudo Nacional) ตราสำหรับรัฐบาล (Gran Sello del Estado) และ ตราราชการกองทัพเรือ (Escudo de la Marina de Guerra)เริ่มใช้เมื่อวันที่ 25 กุมภาพันธ์ พ.ศ. 2368
รายละเอียด
โล่ แบ่งเป็นสามช่องดังนี้ ช่องที่ 1 พื้นหลังสีน้ำเงิน บิกุญญาสีน้ำตาล เป็นสัตว์ประจำชาติของเปรู ช่องที่ 2 พื้นหลังสีขาว ต้นซีโชนา เป็นพืชประจำชาติของเปรู (ใช้ในการผลิตยาควินิน สำหรับป้องกันมาลาเรียผสมในเครื่องดื่มน้ำโทนิค) และ ช่องที่ 3 พื้นหลังสีแดง กรวยแห่งความอุดมสมบูรณ์สีทองและหลั่งเอาความอุดมสมบูรณ์ออกมา หมายถึงทรัพยากรแร่ธาตุอันอุดมสมบูรณ์ เหนือโล่มีช่อมงกุฏซีวิคที่ต้นโอ๊กโฮม
ตราแผ่นดิน
ตราแผ่นดิน (Escudo de Armas) รองรับด้วยช่อใบปาล์ม และ ช่อใบลอเรลประกอบแพรริบบิ้นสีธงชาติ ตราดังกล่าวนี้ปรากฏบนหนังสือเอกสารทางราชการ ใบประกาศเครื่องอิสริยาภรณ์ หนังสือเดินทาง เหรียญ ธนบัตร สแตมป์ และ ปรากฏบนธงราชการ (Enseña Nacional).
ตรามหาจลัญจกร
ตรามหาจลัญจกร (Escudo Nacional), เบื้องหลังของตรานั้นเป็นภาพของธงชาติเปรูไขว้ โดยปรากฏบนธงกองทัพ (Bandera de Guerra). ธงนี้ใช้ในกองทัพเปรูและหน่วยงานตำรวจ ปกติแล้วธงนี้จะมีข้อความระบุชื่อและหมายเลขของหน่วยงาน เพื่อใช้เป็นธงประจำกองทหารหรือหน่วยงานนั้นๆ.
ตรารัฐบาล
ตราราชการของรัฐบาล (Gran stabs del Estado), มีลักษณะเดียวกับตรามหาจลัญจกรที่ใช้โดยกองทัพ แต่ได้เพิ่มข้อความเหนือดวงตราว่า "REPÚBLICA DEL PERÚ" ("สาธารณรัฐเปรู").
ค.ศ.1821-1825
ตราแผ่นดินแบบแรกออกแบบโดยนายพลโฮเซ เด ซาน มาร์ติน ประกาศใช้พร้อมกับธงชาติในกฤษฎีกาเมื่อวันที่ 21 ตุลาคม ค.ศ. 1820 โดยระบุว่า เป็นตราโล่ภายในมีรูปดวงอาทิตย์ขึ้นหลังภูเขาเหนือทะเลรองรับด้วยช่อเลาเรลสีเขียวประกอบแพรริบบิ้นสีทอง เบื้องหลังของตรานั้นเป็นภาพของธงชาติของกลุ่มประเทศในอเมริกาใต้ไขว้ เบื้องซ้ายมีรูปนกแร้งคอนดอร์แอนดีส และ เบื้องขวามีรูปลามา เหนือตราโล่มีรูปต้นกล้วย รูปทั้งหมดรองรับด้วยฐานแบบสถาปัตยกรรมบารอก, ประกอบแพรสีแดงว่า "เปรูบุตรแห่งสุริยะ ถือกำเนิดขึ้นอีกครั้ง" ("Renació el sol del Perú") ข้างฐานประกอบอาวุธยุทธภัณฑ์ และ ช่อดอกไม้วางแซมข้าง.
Tales to Astonish
Tales to Astonish เป็นชื่อหนังสือการ์ตูนอเมริกันตีพิมพ์โดยมาร์เวลคอมิกส์ หนังสือการ์ตูนหัวนี้เริ่มตีพิมพ์ตั้งแต่เดือนมกราคม ค.ศ.1959-มีนาคม ค.ศ.1968 โดยจะมีเนื้อหาคล้ายนิยายวิทยาศาสตร์ซึ่งสร้างสรรค์โดยแจ็ค เคอร์บี้และสตีฟดิตโก มันได้รับการตอบรับที่ดีจากแฟนๆในยุดซิลเวอร์เอจของหนังสือการ์ตูน ต่อมาหนังสือการ์ตูนหัวนี้ได้เปลี่ยนชื่อเป็นThe Incredible Hulk# 102 (เมษายน 1968) ร่วมกับหนังสือการ์ตูนหัวอื่นอย่างTales of Suspense ต่อมามาร์เวลคอมิกส์ก็ได้พิมพ์เล่มต่อโดยเล่าเรื่องราวของเจ้าสมุทรดิ ซับ-มารีเนอร์ ไป14ฉบับตั้งแต่ธันวาคม ค.ศ.1979-มกราคม ค.ศ.1981
ทงกัตสึ
ทงกัตสึ (豚カツ, とんかつ หรือ トンカツ (tonkatsu)) เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำที่ตีจนเหลวเข้ากัน ชุบเกล็ดขนมปังซึ่งเรียก "ปังโกะ" อีกชั้น แล้วทอดจนสุก รับประทานกับอาหารอื่น เป็นต้นว่าข้าวสวย กะหล่ำใบ หรือซุปมิโซะ
โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (カツレツ) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20
คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890
คำ "ทงกัตสึ" หมายความว่า คัตสึที่ทำจากเนื้อหมู และบัญญัติขึ้นในคริสต์ทศวรรษ 1930
ภาพนาซีในประเทศไทย
สัญลักษณ์นาซีกำลังเป็นที่สนใจในประเทศไทยโดยเฉพาะในหมู่วัยรุ่น ความหลงใหลนี้เกิดจากความไม่รู้ประวัติศาสตร์มากกว่าความเอนเอียงทางการเมือง     อย่างไรก็ดี กลุ่มคนบางคนที่ศึกษาประวัติศาสตร์สงครามโลกมองในฐานะ "จงจดจำ" มากกว่า
สรุปเหรียญรางวัลยูโรเปียนเกมส์ตลอดกาล
สรุปเหรียญยูโรเปียนเกมส์ เป็นการสรุปเหรียญรางวัลรวมการแข่งขันยูโรเปียนเกมส์ นับตั้งแต่ยูโรเปียนเกมส์ครั้งแรกที่กรุงบากู ประเทศอาเซอร์ไบจาน จนถึง ยูโรเปียนเกมส์ครั้งที่ 3 ที่จัดขึ้น ณ เมืองกรากุฟ ประเทศโปแลนด์
ฮิโรซากิ
ฮิโรซากิ เป็นนครในจังหวัดอาโอโมริ ประเทศญี่ปุ่น  นครนี้มีประชากรประมาณ 163,639 คนใน 71,044 ครัวเรือน และมีความหนาแน่นประชากรที่ 310 /sqkm นครนี้มีพื้นที่ทั้งหมด 524.20 sqkm
ฮิโรซากิมีลักษณะเป็นเมืองป้อมปราการโดยมีปราสาทฮิโรซากิเป็นศูนย์กลางการปกครองของซามูไรตระกูลสึงารุ และแคว้นฮิโรซากิจนถึงสมัยเอโดะ
ปัจจุบันฮิโรซากิเป็นเมืองที่มีผลผลิตแอปเปิลมากที่สุดในญี่ปุ่น โดยมีสัดส่วนถึง 20 เปอร์เซ็นต์ ของผลผลิตแอปเปิลทั้งหมดภายในประเทศ
ภูมิศาสตร์
ฮิโรซากิตั้งอยู่ทางทิศตะวันตกเฉียงใต้ของจังหวัดอาโอโมริ ในบริเวณที่ราบสึงารุทางตอนใต้ของคาบสมุทรสึงารุ ทางตะวันออกเฉียงใต้ของภูเขาอิวากิ มีแม่น้ำอิวากิไหลจากทางตะวันตกไปทางตะวันออกเฉียงเหนือของนคร
ชุมชนใกล้เคียง
จังหวัดอาโอโมริ จังหวัดอากิตะ
ประชากร
จากข้อมูลสำมะโนญี่ปุ่น ประชากรในนครฮิโรซากิเพิ่มขึ้นสูงสุดประมาณ ค.ศ. 2000 และลดลงนับตั้งแต่นั้นมา
เกวลญาณ
เกวลญาณ (Kevala jñāna) หรือ ไกวัลย์ คือภาวะสัพพัญญู (omniscience - การตรัสรู้เข้าใจสรรพสิ่งทั้งหมดในจักรวาล) ในศาสนาเชน แปลหยาบ ๆ ว่า "การเข้าใจทั้งหมด" หรือ ปัญญาสูงสุด
เกวลญาณนั้นเชื่อกันว่าเป็นคุณภาพแท้จริงในวิญญาณทั้งปวง คุณภาพนี้จะถูกซ่อนในรูปของอนุภาคกรรม (karmic particles) ที่รายล้อมวิญญาณนั้น ๆ ทุกวิญญาณสามารถเข้าถึงเกวลญาณได้โดยการขจัดอนุภาคกรรมออกเสีย เอกสรรของเชนระบุถึงขั้นตอน 12 ขั้นเพื่อที่จะเข้าถึงเกวลญาณนี้ วิญญาณที่เข้าถึงเกวลญาณแล้วจะเรียกว่า "เกวลิน" (केवलिन्). ศาสนิกชนเชนเชื่อว่า เกวลินต่าง ๆ เท่านั้น ที่จะเข้าใจสรรพสิ่งในจักรวาลในทุกมุมอง สิ่งมีชีวิตอื่น ๆ ที่ไม่เข้าสู่เกวลญาณจะเข้าใจได้เพียงแค่ความรู้บางส่วน บางมุม บางมิติ เท่านั้น
นิกายทิคัมพรเชื่อว่าเกวลินจะไม่มีความรู้สึกหิวหรือกระหายเหลืออยู่อีก ในขณะที่นิกายเศวตามพรเชื่อว่าเกวลินยังมีความต้องการเหมือนกับมนุษย์ปุถุชนทั่วไป ทั้งสองนิกายเชื่อเหมือนกันว่าเกวลินสุดท้ายของอวสรรปิณี (จักรวาลนี้) ได้กำเนิดไปแล้ว คือ "ชัมพูสวามี" (Jambuswami) หนึ่งใน 11 สาวกสำคัญของตีรถังกรสุดท้าย "พระมหาวีระ" และหลังจากนี้จะไม่มีสิ่งมีชีวิตใดสามารถเข้าถึงเกวลญาณได้อีก
ดีบุก
ดีบุก (อังกฤษ: Tin) คือธาตุเคมีที่มีหมายเลขอะตอม 50 และสัญลักษณ์คือ Sn (มาจากคำในภาษาลาตินว่า Stannum) ดีบุกเป็นโลหะที่ไม่ดี หลอมเหลวได้ง่าย ถูกอ๊อกซิไดซ์ในอากาศได้ดี แต่ทนต่อการกัดกร่อนดีกว่าเหล็ก พบในโลหะผสมหลายชนิด ใช้ประโยชน์ในการเคลือบโลหะเพื่อป้องกันการกันกร่อน ดีบุกส่วนใหญ่สกัดได้จากแร่แคสสิเตอร์ไรต์ (cassiterite)
แทนโนโซม
แทนโนโซม (tannosome) เป็นออร์แกเนลล์ที่พบในเซลล์ของพืชมีท่อลำเลียง
การก่อตัวและหน้าที่
แทนโนโซมมีหน้าที่สังเคราะห์และผลิตแทนนินเข้มข้นและพอลิฟีนอล แทนโนโซมทำให้แทนนินเพิ่มความเข้มข้นในอวัยวะที่มีคลอโรฟิลล์, ช่วยป้องกันสัตว์กินพืช และเชื้อโรค, และป้องกันรังสียูวี
การค้นพบ
แทนโนโซมถูกค้นพบในเดือนกันยายน 2013 โดยคณะนักวิจัยชาวฝรั่งเศสและฮังการี
การค้นพบแทนโนโซมแสดงให้เห็นว่าจะสามารถให้แทนนินในปริมาณที่เหมาะสม เพื่อเปลี่ยนรสชาติของไวน์ ชา ช็อกโกแลต และอาหารหรือขนมขบเคี้ยวอื่น ๆ ได้อย่างไร
รักบี้
รักบี้ฟุตบอล (rugby football) หรือเรียกย่อกันว่า รักบี้ เป็นกีฬาชนิดหนึ่งถือกำเนิดขึ้นจากโรงเรียนรักบี้ (Rugby School) ในเมืองรักบี้ ในเขตวอร์วิกเชียร์ ประเทศอังกฤษ เริ่มต้นจาก ในปี ค.ศ. 1826 ขณะนั้นเป็นการแข่งขัน ฟุตบอล ภายในของโรงเรียนรักบี้ ซึ่งตั้งอยู่ ณ เมืองรักบี้ ประเทศอังกฤษ ผู้เล่นคนหนึ่งชื่อ วิลเลียม เวบบ์ เอลลิส (William Webb Ellis) ได้ทำผิดกติกาการแข่งขันที่วางไว้ โดยวิ่งอุ้มลูกบอลซึ่งตัวเขาเองไม่ได้เป็นผู้เล่นในตำแหน่งผู้รักษาประตู และได้วิ่งอุ้มลูกบอลไปจนถึงเส้นประตูฝ่ายตรงข้าม เขาจะจงใจหรือไม่ก็ตามแต่ แต่การเล่นที่นอกลู่นอกทางของเขาได้เป็นที่พูดถึงอย่างแพร่หลาย ในหมู่ผู้เล่นและผู้ดูจนแพร่กระจายไปตามโรงเรียนต่างๆในอังกฤษ โดยเฉพาะในหมู่นักเรียนของโรงเรียนเคมบริดจ์ ได้นำเอาวิธีการเล่นของ นายเอลลีส ไปจัดการแข่งขันโดยเรียกชื่อเกมชนิดใหม่นี้ว่า รักบี้เกมส์ (Rugby Games) ภายหลังจากนั้นก็เป็นที่นิยมเล่นกันมากขึ้น ทั้งได้มีการเปลี่ยนแปลงแก้ไขการเล่นเรื่อยมาในประเทศอังกฤษ ในปี ค.ศ. 1823
รักบี้ฟุตบอลยังเป็นต้นกำเนิดของกีฬาอเมริกันฟุตบอลและคะเนเดียนฟุตบอลด้วย
ชานหนาน
นครชานหนาน (山南市) หรือ โลคา เป็นนครระดับจังหวัดในเขตปกครองตนเองทิเบตของสาธารณรัฐประชาชนจีน ตั้งอยู่ในที่ราบลุ่มแม่น้ำยาร์ลุงจังโป ทางทิศเหนือติดกับนครลาซ่า ทางทิศตะวันตกติดกับนครซีกาเจ ทางทิศตะวันออกติดกับนครญิงจี ทางทิศใต้ติดกับอินเดียและภูฏาน และยังมีข้อพิพาทเรื่องดินแดนกับทั้งสองประเทศนี้อยู่ด้วย
ประวัติศาสตร์
ตำนานของพื้นที่นี้เป็นข้อพิสูจน์ที่ชัดเจนว่าพื้นที่ชานหนานนี้มีตำแหน่งที่แน่นอนในประวัติศาสตร์ของทิเบต ตามตำนานแล้วเผ่าพันธุ์มนุษย์ในแถบที่เต็มไปด้วยหิมะแห่งนี้ถูกสร้างขึ้นโดยการรวมตัวกันของลิงเทพและผู้หญิง
ในเดือนกุมภาพันธ์ ค.ศ. 2016 ได้ยุบเลิกจังหวัดชานหนานและอำเภอเนตง และก่อตั้งเมืองชานหนานเป็นนครระดับจังหวัด ส่วนเขตเนตงก็กลายเป็นเขตตัวเมืองของนครชานหนาน
วิกเตอร์ เอ็มมานูเอล
วิกเตอร์ เอ็มมานูเอล สามารถหมายถึง
แครกดาวน์ 2
แครกดาวน์ 2 (Crackdown 2) เป็นวิดีโอเกมแอ็กชันผจญภัยโอเพนเวิลด์ที่พัฒนาโดยรัฟเฟียนเกมส์ และเผยแพร่โดยไมโครซอฟท์เกมสตูดิโอส์ เกมนี้ได้รับการเปิดตัวในระบบเอกซ์บอกซ์ 360 ในเดือนกรกฎาคม ค.ศ. 2010 และเป็นภาคต่อโดยตรงของวิดีโอเกมแครกดาวน์ ค.ศ. 2007 ส่วนภาคต่ออย่างแครกดาวน์ 3 ได้เปิดตัวสำหรับเอกซ์บอกซ์วัน และไมโครซอฟท์ วินโดวส์ ในเดือนกุมภาพันธ์ ค.ศ. 2019
การตอบรับ
แครกดาวน์ 2 ได้รับ "บทวิจารณ์แบบผสมหรือเฉลี่ย" ตามเว็บไซต์การรวบรวมบทวิจารณ์ เมทาคริติก เว็บไซต์เกมสปอตยกย่องการสำรวจของเกม, การรวบรวมลูกกลม และการร่วมมือกันของผู้เล่นสี่คน ในขณะที่วิจารณ์ความคล้ายคลึงกับภาคก่อน เว็บไซต์ไอจีเอ็นยังจับผิดว่ามีความคล้ายคลึงกับภาคก่อนและไม่มีเรื่องจริง แต่ก็ชมเชยการรวบรวมลูกกลมและการศึกแบบร่วมมือกัน เว็บไซต์ไจแอนต์บอมบ์กล่าวว่าในขณะที่เกมสนุก แต่ก็มีการยกระดับจากเกมภาคแรกมากเกินไปและมีการเพิ่มใหม่เล็กน้อย เว็บไซต์เดสทรักทอยด์ให้บทวิจารณ์เชิงลบแก่เกมโดยวิจารณ์ความคล้ายคลึงกับเกมภาคก่อน ในขณะที่ยังสังเกตเห็นปัญหาใหม่ที่ไม่มีอยู่ในเกมต้นฉบับ ผู้เขียนกล่าวว่าเกม "ไม่มีเหตุผลที่แท้จริงที่จะมีอยู่จริง" เว็บไซต์เกมเทรลเลอส์ยกย่องการสะสมลูกกลมที่น่าติดตามของเกม แต่วิพากษ์วิจารณ์ว่าไม่มีเนื้อเรื่องหรือโครงสร้าง นิตยสารออฟฟิเชียลเอกซ์บอกซ์แมกกาซีนยูเคยกย่องระบบการต่อสู้ร่วมมือกันแบบผู้เล่นสี่คน แต่วิพากษ์วิจารณ์รูปแบบของแปซิฟิกซิดีว่าคล้ายกับภาคก่อนมากเกินไป รวมถึงขาดยานพาหนะที่เปลี่ยนรูปได้ แต่เบน ทัลบอต ผู้เขียนยังคงอธิบายถึงเกมว่า "ประสบการณ์ที่น่าติดตาม และอีกสิ่งหนึ่งที่นำเสนอความร่วมมือในแซนด์บอกซ์ด้านนี้ที่ดีที่สุดของเซนส์โรว์ 2" เบน รีฟส์ จากนิตยสารเกมอินฟอร์เมอร์ วิจารณ์ว่าเกมนี้มีความคล้ายคลึงกับแครกดาวน์ภาคแรกเริ่มมากเกินไป รวมถึงงานพื้นผิวที่ยังไม่เสร็จ, โน้ตเพลงที่ไม่น่าประทับใจ, ปัญญาประดิษฐ์ของศัตรูที่ไร้เหตุผล รวมถึงคุณค่าในการกลับมาเล่นอีกครั้งต่ำ เขาระบุว่าเกมนี้แทบจะแยกไม่ออกจากแครกดาวน์ภาคแรก ในประเทศญี่ปุ่น เกมนี้ได้รับการเผยแพร่ภายใต้ชื่อไรเอิตแอ็ก (ライオットアクト 2; Riot Act 2) เมื่อวันที่ 8 กรกฎาคม ค.ศ. 2010 (วันที่วางจำหน่ายเดียวกับของออสเตรเลีย) โดยทางนิตยสารแฟมิซือได้ให้คะแนน 30 เต็ม 40
นิตยสารดิอีสเคปปิสต์ให้เกมสี่ดาวจากห้าดาวและกล่าวว่า "มอบชั่วโมงแห่งความสนุกที่น่าพึงพอใจ และไร้สมองสำหรับผู้ที่ชื่นชอบสิ่งนั้น ผู้มาใหม่ในซีรีส์และแฟนตัวยงจะได้พบกับสิ่งต่างๆมากมายให้หลงใหล" เว็บไซต์ดิ เอ.วี. คลับ ให้เกรดบีและกล่าวว่า "ไม่ชอบแครกดาวน์ 2 เพราะการไม่มีคำบรรยายนั้นง่ายเกินไป วิดีโอเกมไม่ควรสื่อถึงทุกสิ่งทุกอย่าง เกมควรจะลึกลับ บางอย่างควรปล่อยให้จินตนาการอยู่เสมอ" หนังสือพิมพ์เดอะเดลีเทลิกราฟให้เจ็ดเต็มสิบและกล่าวว่าเกมนี้ "สนุกมาก แต่นี่ต้องขอบคุณความจริงที่ว่ารูปแบบการเล่นหลักของมันยังคงไม่เปลี่ยนแปลงจากภาคก่อนเป็นส่วนใหญ่ ในทางหนึ่ง เกมนี้ให้ความรู้สึกเหมือนแครกดาวน์เวอร์ชันดั้งเดิมที่พัฒนาขึ้นเล็กน้อยมากกว่าภาคต่อที่แท้จริง" หนังสือพิมพ์เมโทรยูเคให้หกเต็มสิบและกล่าวว่าเกมนี้ "รีบเร่ง, ซ้ำซาก และเสียศักยภาพอย่างมาก เหมือนภาคเสริมมากกว่าภาคต่อ - และไม่ใช่ภาคเสริมที่ดีด้วยซ้ำ" อย่างไรก็ตาม 411เมเนียได้ให้คะแนนห้าเต็มสิบและกล่าวว่า "เป็นเกมที่ค่อนข้างสนุก และสำหรับนักเล่นเกมที่ชอบสะสมสิ่งต่าง ๆ นี่คือทางที่จะไป แต่ถ้าคุณไม่ชอบสิ่งนั้น หรือ [คุณ] เอาชนะต้นภาคไปแล้วก็ไม่มีอะไรใหม่ที่คุ้มค่าที่ภาคนี้" นิตยสารไวเอิร์ดให้คะแนนเกมนี้ที่ห้าดาวเต็มสิบและกล่าวว่า "เป็นการทดลองที่น่าสนใจใช่ไหม แต่การเปลี่ยนแปลงในการออกแบบเกมได้ลบส่วนที่สนุกที่สุดออกไปพร้อมกับเน้นจุดอ่อนของเกม วู้ว"
นางงามจักรวาล 2018
นางงามจักรวาล 2018 (Miss Universe 2018) เป็นการจัดประกวดนางงามจักรวาลครั้งที่ 67 กำหนดจัดในวันที่ 17 ธันวาคม ค.ศ. 2018 ณ อิมแพ็ค อารีน่า นนทบุรี ประเทศไทย
เจ้าภาพ
องค์กรนางงามจักรวาลได้พยายามที่จะจัดการประกวดนางงามจักรวาล 2018 ในประเทศจีน ซึ่งทางการจีนปฏิเสธที่จะถ่ายทอดสดการประกวด
โดยฟิลิปปินส์ซึ่งเป็นเจ้าภาพนางงามจักรวาล 2016 ได้รับการติดต่อจากองค์กรนางงามจักรวาลให้รับหน้าที่เจ้าภาพนางงามจักรวาล 2018 ซึ่งในเดือนเมษายน ค.ศ. 2018 วันดา ตุลโฟ เตโอ (Wanda Tulfo Teo) รัฐมนตรีว่าการกระทรวงท่องเที่ยวฟิลิปปินส์ ได้มีโอกาสพูดคุยกับประธานาธิบดีฟิลิปปินส์ โรดรีโก ดูแตร์เต ในเรื่องการเป็นเจ้าภาพการประกวดนางงามจักรวาล 2018 ที่เมืองโบราไกย์ ประมาณเดือนพฤศจิกายน ค.ศ. 2018 หลังจากเมืองนี้ถูกปิดให้นักท่องเที่ยวเยี่ยมชมเป็นเวลา 6 เดือน ตุลโฟ เตโอประกาศว่าฟิลิปปินส์มีโอกาสถึง 90% ในการเป็นเจ้าภาพการประกวดนางงามจักรวาล 2018 และยังเปิดเผยอีกว่าการท่องเที่ยวฟิลิปปินส์กำลังมองหาผู้สนับสนุน เนื่องจาก LCS Holdings Inc. ของ Chavit Singson (ผู้สนับสนุนหลักปี ค.ศ. 2016) ได้ออกจากการเป็นผู้สนับสนุน ภายหลังฟิลิปปินส์ได้ประกาศว่าจะไม่มีการประกวดนางงามจักรวาล 2018 และผู้สนับสนุนรายใหญ่ในการประกวดนางงามจักรวาล 2016 ได้ร้องขอให้ถอนตัวออกจากการเป็นเจ้าภาพการประกวดนางงามจักรวาล 2018 เนื่องจากประเทศมีข้อจำกัดเรื่องงบประมาณ และความกังวลด้านอื่นๆ
เมื่อวันที่ 31 กรกฎาคม ค.ศ. 2018 ได้มีการแถลงข่าวการเป็นเจ้าภาพของประเทศไทย โดยประธานองค์กรนางงามจักรวาล พอลลา ชูการ์ต ณ ห้องเอนกประสงค์ ชั้น 1 หอศิลปวัฒนธรรมแห่งกรุงเทพมหานคร โดยมีอาภัสรา หงสกุล นางงามจักรวาล 1965, นาตาลี เกลโบวา นางงามจักรวาล 2005 และเดมี-ลีห์ เนล-ปีเตอร์ นางงามจักรวาล 2017 เข้าร่วมการแถลงข่าวการจัดประกวดด้วย โดยประเทศไทยได้สิทธิ์การจัดการประกวดเป็นครั้งที่สาม ต่อจากปี 1992 และ 2005 ซึ่งรอบตัดสินกำหนดจัดขึ้นในวันที่ 17 ธันวาคม ค.ศ. 2018
ผู้เข้าประกวด
94 ผู้เข้าประกวดที่ได้รับการยืนยัน
อัศวิน
อัศวิน (Knight, Ritter, Chevalier) เป็นบุคคลที่พระมหากษัตริย์พระราชทานหรือผู้นำทางการเมืองอื่นมอบบรรดาศักดิ์กิตติมศักดิ์ให้สำหรับราชการต่อพระมหากษัตริย์หรือประเทศ โดยเฉพาะอย่างยิ่งในด้านการทหาร ทางประวัติศาสตร์ ในทวีปยุโรป บรรดาศักดิ์อัศวินมอบให้แก่นักรบขี่ม้า ระหว่างสมัยกลางตอนกลาง อัศวินถูกมองว่าเป็นชนชั้นขุนนางล่าง เมื่อถึงสมัยกลางตอนปลาย ยศอัศวินได้มาสัมพันธ์กับอุดมคติอัศวิน (chivalry) อันเป็นจรรยาบรรณสำหรับนักรบคริสตชนราชสำนักที่ไร้ที่ติ บ่อยครั้ง อัศวินเคยเป็นข้า (vassal) ซึ่งรับใช้เป็นนักสู้ให้กับเจ้า (lord) โดยจ่ายในรูปการถือครองที่ดิน เจ้าเชื่อใจอัศวิน ซึ่งมีทักษะการยุทธ์บนหลังม้า นับแต่สมัยใหม่ตอนต้น บรรดาศักดิ์อัศวินเป็นเพื่อแสดงเกียรติยศทั้งหมด โดยพระมหากษัตริย์มักเป็นผู้พระราชทาน ดังเช่นในระบบบรรดาศักดิ์อังกฤษ (British honours system) มักให้สำหรับราชการที่มิใช่ทางทหารแก่ประเทศ
อัศวินกับขุนนาง
อัศวิน (knight หรือที่เรียกว่า milites ในภาษาละติน) ปรากฏขึ้นในปลายศตวรรษที่ 10 ในฐานะที่เป็นกลุ่มชนชั้นเฉพาะของคนติดอาวุธ ที่ขุนนางจ้างมาสำหรับป้องกันปราสาทให้กับตน อัศวินและขุนนางเป็นชนชั้นที่ยังแยกกันอยู่เรื่อยมาจนกระทั่งประมาณ ค.ศ. 1200 ขุนนาง (noble หรือที่เรียกว่า nobiles ในภาษาละติน) ซึ่งเป็นเจ้าของที่ดินผู้สั่งสมความมั่งคั่งเรื่อยมาจากรุ่นสู่รุ่น จนอาจเรียกได้ว่าแทบจะไม่มีข้อจำกัดในการใช้อำนาจในเขตแดนของตน และอัศวินที่รับใช้ขุนนางเหล่านั้นก็มักจะยากจนและมีกำเนิดมาจากครอบครัวชาวนาผู้ต่ำต้อย
ในเวลาต่อมา อัศวินเริ่มเข้าไปผสมกับชนชั้นสูงมากขึ้นโดยการได้รับสิทธิพิเศษต่าง ๆ จากชนชั้นสูงและผ่านการแต่งงานเข้าสู่ตระกูลขุนนางเหล่านั้นด้วย ดังนั้น เมื่อเกิดการเปลี่ยนแปลงทางสังคมเช่นนี้ จึงมีการเรียกขุนนางว่าเป็น domini (เจ้า - lord) อีกทั้งมีอัศวินบางคนที่มีพฤติกรรมเช่นเดียวกับ พวกเจ้า เช่น การสร้างป้อมค่ายต่าง ๆ รอบที่ดินของตน เป็นต้น
ศาสนจักรก็มีส่วนช่วยในการเพิ่มพูนสิทธิพิเศษให้แก่อัศวินโดยการเน้นบทบาทของนักรบในฐานะที่เป็นผู้ปฏิบัติหน้าที่ของชาวคริสต์ที่ได้รับมาจาก พระผู้เป็นเจ้าเช่นเดียวกับบทบาทของพระ การตั้งอัศวิน (dubbing of a knight = การตั้งอัศวินเป็นพิธีกรรมสำคัญในการที่บุคคลจะได้รับตำแหน่งจากเจ้านายเหนือหัวของตน ในแง่นี้หมายถึงการนำดาบแตะไหล่เพื่อสถาปนาเป็นอัศวิน) กลายเป็น“พิธีรับศีลของการเป็นอัศวิน” (sacrament of knighthood) ยิ่งกว่านั้นการทำสงครามครูเสดต่อต้านชาวมุสลิมในดินแดนศักดิ์สิทธิ์และชื่อเสียงของคณะอัศวินบางกลุ่ม อย่างเช่น อัศวินฮอสพิทาลเลอร์ (Knight Hospitaller) อัศวินเทมพลา (Knight Templar) และอัศวินทิวทอนิค (Teutonic Knight) เป็นต้น ช่วยทำให้เกียรติภูมิของอัศวินในฐานะนักรบชาวคริสต์เพิ่มสูงมากขึ้น ๆ วรรณคดีหลายเล่มอย่างเช่นเรื่อง บทเพลงแห่งโรแลนด์ (Song of Roland) และเรื่องพระเจ้าอาเธอร์ (Arthurian romance) ล้วนแต่ยกย่องพฤติกรรมของอัศวินทั้งสิ้น อนึ่ง เมื่ออัศวินมีที่ดินเป็นของตนเอง ก็ยุติความแตกต่างที่แยกระหว่างขุนนางกับอัศวินลง พร้อมกันนั้นก็เกิดชนชั้นใหม่ที่ขยายขนาดขึ้นเป็นขุนนางและอัศวินผู้เป็นเจ้าของที่ดิน หลักฐานต่าง ๆ สมัยกลางใช้คำอันหลากหลายเมื่อต้องเอ่ยถึงอัศวินและขุนนาง ซึ่งแสดงให้เห็นว่าเคยมีช่องว่างที่กั้นระหว่างอัศวินกับขุนนางอยู่ ในต้นศตวรรษที่ 12 นักเขียนแยกระหว่างอัศวินธรรมดา อัศวินที่เป็นอัศวินระดับกลาง และอัศวินที่เป็นขุนนางระดับสูง
การเปลี่ยนแปลงในเวลาต่อมา
ในสมัยเริ่มแรกผู้เป็น milites ทุกคนได้รับการคาดหวังว่าจะรับใช้เจ้าของตนในการสู้รบ เมื่อมีการผนวกที่ดินมากขึ้น ก็มีการจัดสรรโควตา (quata = จำนวนอัศวินที่ยอมให้มีได้จากแต่ละส่วน) จำนวนอัศวินที่เข้าประจำการกับเจ้าคนให้อยู่ในอัตราที่เหมาะสมนั้น หลักฐานชิ้นแรกสุดที่แสดงให้เห็นถึง การจัดสรรโควตาจำนวนเกิดขึ้นระหว่างรัชสมัยสมเด็จพระเจ้าวิลเลียมที่ 1 แห่งอังกฤษ สมัญญา “ผู้พิชิต” (William I the Conqueror) ผู้โปรดให้จัดสรรโควตาทางการทหารให้ข้าราชบริพาร (แทบทั้งหมด) แต่ละคนของพระองค์มีโควตาจำนวนอัศวินสูงถึง 60 คน ตัวอย่างเช่น เจ้าอธิการวัดอะบิงดอน (Abingdon) มีโควตาอัศวินเข้าประจำการในกองทัพหลวง 30 คนและอีก 30 คนไปรักษาการณ์อยู่ที่ปราสาทวินด์เซอร์ (Windsor Castle) ครั้นปี ค.ศ. 1101 เมื่อพระเจ้าเฮนรีที่ 1 (Henry I) ทรงเรียกระดมพลอัศวินเข้าประจำการในกองทัพหลวง และหนึ่งในอัศวินของเจ้าอธิการวัดอะบิงดอนไม่สามารถเข้ารับการระดมพลดังกล่าวได้ ดังนั้น เจ้าอธิการวัดผู้นั้นมีหน้าที่ต้องจ่ายค่าปรับแทนอัศวินที่เข้าประจำการไม่ได้ เป็นต้น
ระยะเวลาที่อัศวินจะต้องปฏิบัติภารกิจให้กับเจ้าของตนลดลงเหลือปีละ 40 วัน โดยที่ทั้งกษัตริย์และขุนนางชั้นสูงต่างก็ยอมรับเงินชดใช้ (scutage) แทนการปฏิบัติหน้าที่ดังกล่าว ในทางกลับกัน กษัตริย์และขุนนางชั้นสูงนั้นก็นำเงินที่ได้ไปจ้างอัศวินที่พร้อมทำการรบที่หาเลี้ยงชีพด้วยการเป็นทหารรับจ้าง
ในช่วงศตวรรษที่ 12 – 13 การรับเงินชดเชยของกษัตริย์และขุนนางชั้นสูงแทนการปฏิบัติหน้าที่ของอัศวินแพร่กระจายจากอังกฤษและแคว้นนอร์ม็องดีไปสู่ฝรั่งเศสและส่วนอื่น ๆ ในยุโรป คือ ตอนใต้ของอิตาลี ซิซีลี และกรีก ค่าใช้จ่ายที่เกี่ยวข้องกับการเป็นอัศวินมักจะสูงมาก ไม่ว่าจะเป็นเสื้อผ้า ชุดเกราะ และอาวุธล้วนแล้วแต่ประณีตบรรจงและมีราคาแพงทั้งสิ้น ทายาทจำนวนมากในครอบครัวอัศวินต้องเลื่อนพิธีการเป็นอัศวินออกไปจนกว่าพวกเขาจะจัดหาสิ่งของดังกล่าวได้ดีกว่าที่มีอยู่ ขณะที่คนที่ไม่สามารถทำได้ก็จะไม่ได้เป็นอัศวินไปจนตลอดชีวิต จนกระทั่งศตวรรษที่ 13 อัศวินก็กลายเป็นส่วนหนึ่งของตำแหน่งขุนนางที่เป็นมรดกตกทอด ด้วยเหตุนี้อัศวินจึงไม่จำเป็นต้องต่อสู้ดิ้นรนเพื่อให้ได้รับสถานภาพทางสังคมอีกต่อไป
บทบาททางการทหารของอัศวินในสมัยกลางตอนปลายเปลี่ยนไป เนื่องจากอาวุธและกลยุทธ์ในการรบของทหารราบเริ่มซับซ้อนมากขึ้น ไม่ว่าจะเป็นการใช้ธนูยาว (longbow) หอก และปืนใหญ่ ทำให้อัศวินบนหลังม้ามิได้เป็นผู้นำนักรบอีกต่อไป ด้วยเหตุที่ความสำคัญในการสนามรบของอัศวินลดลง อัศวินจึงหันไปหาการใช้ชีวิตพิธีการหรืองานเฉลิมฉลองที่หรูหรามากขึ้น ดังจะเห็นได้ว่าในสมัยกลางตอนปลายมีการเพิ่มขึ้นของการประลองยุทธ์ (tournament) อันน่าตื่นตาตื่นใจ และการตั้งอัศวินคณะใหม่ ๆ อย่างเช่น คณะการ์เตอร์ (the Order of the Garter) ทั้งนี้อาวุธ ชุดเกราะและธงของอัศวินที่พบเห็นได้ตามพิพิธภัณฑสถานหลาย ๆ แห่งในปัจจุบันนี้ส่วนใหญ่มาจากสมัยกลางตอนปลายหรือไม่ก็ช่วงสมัยใหม่ตอนต้น
ความเสื่อมโทรม
ในช่วงท้ายของศตวรรษที่ 16 อัศวินก็ได้กลายเป็นสิ่งที่ล้าสมัยไปแล้ว ในขณะที่ประเทศต่างๆ เริ่มที่จะสร้างกองทัพแบบมืออาชีพของพวกเขาเองที่ฝึกได้เร็วกว่า ราคาถูกกว่า และระดมพลได้ง่ายกว่า ความก้าวหน้าของอาวุธปืนที่มีพลังทำลายล้างสูงทำให้มีการยกเลิกในการใช้แผ่นเกราะ เนื่องจากเวลาในการฝึกทหารด้วยปืนนั้นน้อยกว่ามากเมื่อนำไปเทียบกับอัศวิน ราคาของอุปกรณ์ก็ลดลงอย่างมากและปืนก็มีโอกาสที่จะเจาะเกราะต่อชุดอัศวินได้อย่างง่ายดาย ในศตวรรษที่ 14 การใช้ทหารราบติดอาวุธด้วยหอกและการต่อสู้ในระยะประชิดก็พิสูจน์ให้เห็นได้ชัดแล้วว่ามันใช้ได้ผลกับทหารม้าหนัก เช่น ในช่วงยุทธการที่แนนซี เมื่อชาร์ลผู้อาจหาญและทหารม้าหุ้มเกราะของเขาถูกทำลายอย่างยับเยินโดยพลทหารหอกชาวสวิส เมื่อระบบศักดินาได้มาถึงจุดสิ้นสุดลง เหล่าขุนนางก็ไม่ได้เห็นมีการใช้อัศวินอีกเลย เจ้าของที่ดินหลายคนต่างพบว่าบทบาทหน้าที่ของอัศวินนั้นมีราคาแพงเกินไป และพวกเขามีความพอใจกับการใช้สไควร์ ทหารรับจ้างยังกลายเป็นทางเลือกเศรษฐกิจให้กับอัศวิน เมื่อมีความขัดแย้งเกิดขึ้น
กองทัพในช่วงยุคสมัยนั้นได้เริ่มใช้แนวทางการทำสงครามที่เป็นจริงมากขึ้นมากกว่าการทำสงครามในระยะประชิดที่มาพร้อมด้วยความกล้าหาญและเกียรติยศของอุดมคติอัศวิน ในไม่ช้า อัศวินที่เหลือก็ถูกดึงเข้าสู่กองทัพแบบมืออาชีพ แม้ว่าพวกเขาจะมียศตำแหน่งที่สูงกว่าทหารเป็นส่วนใหญ่ เพราะพวกเขาต่างก็สายเลือดตระกูลที่สูงส่ง แต่พวกเขาเองก็สูญเสียเอกลักษณ์ที่มีความโดดเด่นไปก่อนหน้านี้ ทำให้พวกเขามีความแตกต่างจากทหารทั่วไป ลำดับเชื้อสายตระกูลของอัศวินบางคนก็มีชีวิตอยู่มาจนถึงยุคปัจจุบัน พวกเขาได้นำเทคโนโลยีใหม่มาใช้ ในขณะที่ยังคงมีการรักษาประเพณีของอัศวินในยุคเก่า ยกตัวอย่างเช่น อัศวินคณะพระคูหาศักดิ์สิทธิ์ อัศวินคณะบริบาล และอัศวินคณะทิวทอนิก
ตำบลแมซแรเอเยโจนูบี
แมซแรเอเยโจนูบี เป็นตำบลในอำเภอโวชม์กีร์ เทศมณฑลออกแกลอ จังหวัดโกเลสถาน ประเทศอิหร่าน แบ่งออกเป็น 6 หมู่บ้าน จากสำมะโน พ.ศ. 2549 ตำบลนี้มีประชากร 5,891 คนใน 1,287 ครัวเรือน
เขตอาโอบะ (โยโกฮามะ)
เขตอาโอบะ (青葉区 (Aoba-ku)) เป็นเขตหนึ่งของนครโยโกฮามะ จังหวัดคานางาวะ ณ วันที่ 1 กุมภาพันธ์ ค.ศ. 2023 มีจำนวนประชากร 310,271 คน
Verbena
Verbena (, Vervain, เวอร์บีน่า) เป็นสกุลในวงศ์ผกากรอง (Verbenaceae) ประกอบด้วยประมาณ 250 สปีชีส์ของพืชฤดูเดี่ยวและไม้ล้มลุกยืนต้น หรือพืชดอกที่กึ่งมีเนื้อไม้ สปีชีส์ส่วนใหญ่มีถิ่นกำเนิดในอเมริกาและเอเชีย โดยมี Verbena officinalis เวอร์บีน่าทั่วไปหรือหญ้าแส้ม้าเป็นชนิดต้นแบบและมีถิ่นกำเนิดในยุโรป
คาบ
คาบ (period, periodic หรือ periodicity) คือระยะเวลาหรือจำนวนขั้นตอนที่เหตุการณ์ที่มีการซ้ำเป็นวัฏจักรนั้นดำเนินไปจนวนกลับไปสู่สถานะเดิม
เมื่อนับคาบ จะเรียกวัฏจักรของเหตุการณ์หนึ่งว่าหนึ่งรอบ ใช้ "2 คาบ", "3 คาบ" และ "ครึ่งคาบ" เป็นต้น
รายการทางหลวงหมายเลข 1
รายการทางหลวงต่อไปนี้เป็นทางหลวงที่ได้รับการกำหนดด้วยหมายเลข 1
ไมค์ ไบเออร์
ไมค์ ไบเออร์ (เกิด 20 มิถุนายน ค.ศ. 1988) เป็นนักจักรยานชาวเยอรมนี เคยเข้าร่วมการแข่งขันโอลิมปิกฤดูร้อน 2012 ในรายการบีเอ็มเอ็กซ์ชาย
อ้างอิง
1988
โบว์ลิ่งในกีฬาแห่งชาติครั้งที่ 41 – ทีมชาย 5 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
คอนวอย เอสซี 7
เอสซี 7 เป็นชื่อรหัสสำหรับขนาดใหญ่ของฝ่ายสัมพันธมิตรในสงครามโลกครั้งที่สอง ในการขนส่งสินค้าด้วยขบวนเรือสินค้า 35 ลำและเรือคุ้มกันเรือหกลำซึ่งแล่นจากอ่าวซิดนีย์ รัฐโนวาสโกเชีย ประเทศแคนาดาไปยังท่าเรือที่เมืองลิเวอร์พูลและท่าเรื่ออื่น ๆ ในสหราชอาณาจักร เมื่อวันที่ 5 ตุลาคม ค.ศ. 1940 ในขณะที่แล่นข้ามมหาสมุทรแอตแลนติก ขบวนเรือสินค้าถูกขัดขวางโดยเรืออู (U-boats) แห่งกองทัพเรือนาซีเยอรมัน (ครีคส์มารีเนอ) ซึ่งได้ใช้แผนกลยุทธ์ฝูงหมาป่า (wolfpacks) ระหว่างการรบ เรือคุ้มกันถูกทำลายจนจมในที่สุดและ 20 ใน 35 ลำของขบวนเรือขนสินค้าถูกจมและได้รับความเสียหายมากขึ้น 2 เท่า ลูกเรือเสียชีวิตไป 141 คน ความหายนะของขบวนเรือสินค้าได้แสดงให้เห็นถึงศักยภาพของเรือดำน้ำเยอรมันสำหรับความสามารถในการปฏิบัติได้อย่างมีประสิทธิภาพมากขึ้นโดยใช้แผนกลยุทธ์ฝูงหมาป่าและความไม่เพียงพอสำหรับการต่อต้านเรือดำน้ำของอังกฤษในช่วงเวลานั้น
เจ้าหญิงผิงหยาง
เจ้าหญิงผิงหยางแห่งราชวงศ์ถัง (, ? – 14 มีนาคม 623) เป็นเจ้าหญิงพระราชธิดาในจักรพรรดิถังเกาจู่ ปฐมจักรพรรดิแห่งราชวงศ์ถังราชวงศ์ถัง พระองค์ได้มีส่วนช่วยพระบิดาให้สามารถขยายพระราชอำนาจและสามารถโค่นล้มราชวงศ์สุย ลงได้โดยจัดตั้งกองทหารหญิงที่พระองค์บังคับบัญชาด้วยพระองค์เองในการบุกยึดฉางอันเมืองหลวงของราชวงศ์สุย
เจ้าหญิงเมียะพะยากะเล
เจ้าหญิงเมียะพะยากะเล (မြတ်ဖုရားကလေး; 25 เมษายน พ.ศ. 2430 – 3 มีนาคม พ.ศ. 2479) เป็นพระราชธิดาพระองค์เล็กในพระเจ้าธีบอกับพระนางศุภยาลัต พระมหากษัตริย์และสมเด็จพระราชินีองค์สุดท้ายของพม่า
พระประวัติ
พระองค์ได้รับสมญาจากสหราชอาณาจักรว่า "เจ้าหญิงขบถ" เพราะทรงเขียนแถลงการณ์ทวงคืนอาณาจักรของพระราชบิดารวมทั้งอัญมณีและเครื่องประดับประจำราชวงศ์คืน หลังพม่าถูกผนวกเข้าเป็นอาณานิคมของสหราชอาณาจักร เดิมพระองค์ประทับที่เมืองรัตนคิริ บริติชราชในปี พ.ศ. 2458 แต่ภายหลังพระองค์ถูกสั่งให้ย้ายไปประทับ ณ เมืองมะละแหม่งในพม่าภายใต้การปกครองของสหราชอาณาจักรเมื่อปี พ.ศ. 2475
เจ้าหญิงเมียะพะยากะเลเสกสมรสกับโก โก ไนง์ อดีตภิกษุในร่างกุ้งเมื่อวันที่ 1 กรกฎาคม พ.ศ. 2463 มีพระโอรส-ธิดาหกคน ได้แก่
พระองค์สิ้นพระชนม์เมื่อวันที่ 3 มีนาคม พ.ศ. 2479 ณ พระตำหนักบนถนนแคนตันเมนต์ เมืองมะละแหม่ง
ตาราวา
ตาราวา เป็นอะทอลล์และเมืองหลวงของสาธารณรัฐคิริบาส ในมหาสมุทรแปซิฟิกตอนกลาง ประกอบด้วยตาราวาเหนือที่มีประชากร 6,629 คน และตาราวาใต้ที่มีประชากร 56,388 คน ซึ่งมีจำนวนครึ่งหนึ่งของประเทศตาม เกาะนี้เป็นหนึ่งในสถานที่สำคัญในยุทธการที่ตาราวา ซึ่งเป็นหนึ่งในสมรภูมิสำคัญในมหาสมุทรแปซิฟิก ในช่วงสงครามโลกครั้งที่ 2
ทีนจอ
ทีนจอ (ထင်ကျော်, เกิดวันที่ 20 กรกฎาคม พ.ศ. 2489) เป็นนักเขียนและนักวิชาการชาวพม่า อดีตประธานาธิบดีแห่งสาธารณรัฐแห่งสหภาพพม่าคนที่ 9 หลังจากได้ดำรงตำแหน่งอย่างเป็นทางการในวันที่ 30 มีนาคม พ.ศ. 2559 และได้ลาออกเมื่อวันที่ 21 มีนาคม พ.ศ. 2561 เขาเป็นประธานาธิบดีที่มีอายุมากที่สุดและเป็นผู้นำพลเรือนคนแรกนับตั้งแต่การรัฐประหารในปี พ.ศ. 2505
เขาเป็นคนเชื้อสายมอญ-พม่าและได้รับการกล่าวถึงในฐานะหนึ่งในผู้ที่มีคุณสมบัติเหมาะสมจะดำรงตำแหน่งประธานาธิบดี หลังจากที่มีการเลือกตั้งเมื่อปี พ.ศ. 2558 และนางอองซานซูจี หัวหน้าสันนิบาตแห่งชาติเพื่อประชาธิปไตย ถูกตัดสิทธิ์จากข้อกำหนดในรัฐธรรมนูญ
ประวัติ
ทีนจอเกิดเมื่อวันที่ 20 กรกฎาคม พ.ศ. 2489 เป็นบุตรของมี่นตุวูน นักเขียนและนักกวีผู้ได้รับความเคารพอย่างสูง ซึ่งได้รับเลือกเป็นสมาชิกสภาผู้แทนราษฎรเมื่อ พ.ศ. 2533